อ่อนค่าต่อเนื่อง เงินบาทวันนี้เปิดตลาด 35.05 บาทต่อดอลลาร์
เงินบาทเปิดตลาด 35.05 บาทต่อดอลลาร์ อ่อนค่าต่อเนื่อง ตลาดจับตาผลประชุมเฟดคืนนี้
15 มิ.ย. 2565

เมื่อวันที่ 15 มิ.ย. 65 นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 35.05 บาท/ดอลลาร์ ปรับตัวอ่อนค่าจากปิดตลาดเย็นวานนี้ที่ระดับ 34.98 บาท/ดอลลาร์ เคลื่อนไหวทิศทางเดียวกับตลาดภูมิภาค จากความกังวลของนักลงทุนว่าธนาคารกลางสหรัฐ (เฟด) จะปรับขึ้นดอกเบี้ยในรอบนี้ ขณะเดียวกันอัตราผลตอบแทนพันธบัตรของสหรัฐก็ปรับตัวขึ้นอย่างต่อเนื่อง ส่งผลให้ดอลลาร์แข็งค่า"วันนี้บาทแตะ 35 บาท/ดอลลาร์ ถือว่าอ่อนค่ามากที่สุดในรอบ 5 ปี หลักๆ มาจากตลาดกังวลเฟดขึ้นดอกเบี้ยรอบนี้แรง" นักบริหารเงิน กล่าวนักบริหารเงินประเมินกรอบการเคลื่อนไหวของเงินบาทในวันนี้ไว้ที่ 34.95 - 35.10 บาท/ดอลลาร์ โดยตลาดรอดูผลการประชุมเฟดคืนนี้เป็นหลัก